DECLARATSIA UNIVERSALA TI-NDREPTURLI-A OMLUI 

ZBOR NAINTI 

Ti-atsea ca pricanushtearea-a namuziljei nativa shi-ndrepturii egali shi 

nealienabili-a tutalor membrilji-a taifaljei a omlui easti fimelju-a li-bertatiljei, a- 

ndriptatiuljei shi-a irinjiljei din lumi, 

Ti-atsea ca nitinjisearea siii atimusearea-a-andrepturlor a omlui dutsea la 

comportari barbari cari u prusvulisea sinidisea-a uminitatiljei, sh-ti-atsea ca 

adrariljei lumi tu cari iatsali umineshtsa va s-harseasca di libertatea di zbor shi 

pisti shi va s-hiba liberi di firca shi urfanjea easti proclamata ti nai ma analtui 

ideal a cafi unlui om, 

Ti-atsea ca important easti ca-ndrepturli-a omlui s-hiba afiriti cu sistemlu juridic 

ca s-nu hiba omiu pimtu pi-atsea ta s-muta contra-a tiraniiljei shi tirinsearea, 

Ti-atsea ca important easti ca sa-Iji si da indati developarea-a relatsiilor di 

uspitsaiji anamisa di miletsli, 

Ti-atsea ca miletsli-a Natsiunilor Uniti cu Harta nica na oara u confirmara 

pistusinea-a lor la-ndrepturii fundamentali-a omlui, la namuzea shi valoarea-a 

personalitatiljei umineasca shi egalitatea-a barbatlui shi-a muljeariljei shi ti-atsea 

ca apufasira ca sa-Iji indati-a developariljei sotsiala shi s-li amelioreadza 

conditsiili ti bana tu ma marea libertati, 

Ti-atsea ca statili membri u loara obligatsia tu colaborari cu Natsiunili Uniti s-u 

asigura tinjisearea ghenerala shi aplicarea-a-ndrepturlor a omIu shi libertatsli 

fundamentali, 

Ti-atsea ca acachisearea ghenerala-a lushtor andrepturi shi libertats easti di nai 

ma marea importantsa ti-ntreaga realizari-a lishtei obligatsii, 

Adunarea ghenerala 

Uproclameadza aesta Declaratsii Universala ti-ndrepturli-a omlui ca un standard 

comun cari lipseashti s-lu-agiunga tuti miletsli shi tuti natsiili cu tsi cafi una 

individua shi cafi un organ a sotsietatiljei, cara va u-aiba dipriuna an videari aesta 

Declaratsii, va shi-u aiba tendintsa ca prin anvitsarea shi educatsia s-aduca la 



tinjisearea-a lushtor andrepturi shi libertats shi cu metrili progresivi natsionali shi 
internatsionali s-hiba asigurata pricanushtearea shi tinjisearea-a lor ghenerala 
sh-di dealihealui cum anamisa di miletsli-a singurilor stati membri, ashi shi 
anamisa di miletsli-a tsilor teritorii cari suntu sum administrarea-a lor. 

Articlul 1 

Tuti iatsali umineshtsa s-fac liberi shi egali la namuzea shi-ndrepturli. Eali suntu 
harziti cu fichiri shi sinidisi shi lipseashti un cu alantu sh-si poarta tu duhlu-a 
fratsaljiljei. 

Articlul 2 

Tuti-ndrepturii shi libertatsli dit aesta Declaratsii aiji pricad a cafi unlui insu 
independent di rasa, baeaua-a chealiljei, sexul, limba, pistea, minduearea politica 
ica alta, orighina natsionala shi sotsiala, starea di aveari, fatsirea ica cari tsi s- 
hiba aiti conditsii. 

Articlul 3 

Cafi un ari-ndreptui ti bana, libertati shi sigurantsa-a personalitatiljei. 

Articlul 4 

Cana nu poati s-hiba tsanut tu sclaviiji ica supuniri: sclaviljea shi comertslu cu 
sclavi s-azaptaseashti tu tuti formili. 

Articlul 5 

Cana nu lipseashti s-hiba loat la pidipseari ica la comportari ninjilaoasa, 
niumineasca shi-arshionasa ica la ghizai. 

Articlul 6 



Cafi un ari-ndreptu pisti tut s-hiba pricanascut ca un subiectu juridic. 

Articlul 7 

Tuts suntu egaiji dininti-a nomlui shi au andreptu, fara cana soi di discriminari, la 
egala apurari-a nomlui. 

Articlul 8 

Cafi un ari-ndreptu ca tribunalili natsionali efectiv s-lu-apura di frandzearea-a- 
ndrepturlorfundamentali carl Ij-suntu pricanascuti cu constitutsia shi nomurli. 

Articlul 9 

Cana nu poati dupa vrearea-a varnului s-hiba ancljis, detsanut, niti avinat. 

Articlul 10 

Cafi un ari-ndreptui egal didip la giudicarea-ndreapta shi publica dininti-a 
tribunalui independent shi obiectiv cari va s-detsida ti-ndrepturli-a lui shi 
obligatsiili sh-ti orighina-a cafi unlui act criminal tsi-Iji si aruca-a lui. 

Articlul 1 1 

1 . Cafi un acuzat ti act criminal ari-ndreptur s-hiba lugurist ca nu-i cabati 
pana tsi pi bazaa nomlui, cabatea nu s-confirma la un protses public la 
cari Ij-suntu asigurati tuti garantsii lipsiti ti apurarea-a lui. 

2. Cana nu poati s-hiba giudicat ti acti ica omisiunji cari nu fac act criminal 
dupa-ndreptui natsional ica internatsional tu chirolu candu suntu fapti. Tut 
ashi nu poati s-hiba curmata ma greaua ghizai di atsea cari putea s-hiba 
aplicata tu chirolu candu-i faptu actlu criminal. 

Articlul 12 



Cana nu poati s-hiba dupa vrearea-a altului loat la minteari tu bana-Iji particulara, 
taifa, casa ica corespondentsia nitsi la agudeari pi tinjiea shi namuzea. Cafi un 
ari-ndreptu la apurari di nomlu contra-a ahtariljei minteari ica agudeari. 

Articlul 13 

1. Cafi un ari-ndreptui la libertati di minari shi alidzeari-a loclui ti mincheani tu 
sinurli-a unlui stat. 

2. Cafi un ari-ndreptui s-fuga dit cari tsi s-hiba stat, inclusiv shi-a lui, shi sh-si 
toarna tu statlu-a lui. 

Articlul 14 

1 . Cafi un di avinatsiji ari-ndreptui s-cafta shi sh-si harseasca di azil tu altili 
stati. 

2. La-ndreptuI aestu cana nu poati s-apeleadza tu cazlu candu avinarea 
easti bazata pi un act criminal di natura nipolitica ica protsedura contra-a 
scopurlor shi printsipiilor a Natsiunilor Uniti. 

Articlul 15 

1 . Cafi un ari-ndreptui la una tsitatsenii. 

2. Cana nu poati dupa vrearea-a altului s-hiba alasat fara tsitatsenii nitsi fara 
di-ndreptui ca s-u alaxeasca tsitatsenia. 

Articlul 16 

1 . Barbatsiji majori shi muljeri fara cana soi di limitari di punctui di rasa, 
tsitatsenia ica pisti, au andreptui s-intra tu caruna shi s-faca taifa. EIji 
suntu egaiji la intrarea tu caruna, tut chirolu pana dutsi caruna shi la 
aspardzearea-a Ijei. 

2. Caruna poati s-faca cu libera shi completa cailachi-a inshilor cari intra tu 
caruna. 



3. Taifa easti nucleulu natural shi fundamental a sotsietatiljiei shi ari-ndreptui 
la afireari di partea-a sotsietatiljei shi-a statlui. 

Articlul 17 

1. Cafi un ari-ndreptu s-aiba aveari, singur, ma sh-deadun cu altsa. 

2. Cana nu poati dupa vrearea-a altului s-hiba alasat fara di aveari. 

Articlul 18 

Cafi un ari-ndreptuI la libertatea-a mindueariljei,a sinidisiljei shi-a pistiljei; 
andreptui aestu u includi shi alaxeaarea-a pistiljei shi-a caidiiljei shi libertatea ca 
omiu singur ica-n comunitati cu altsaiji, public ica particular shi-u manifesteadza 
pistea ica caidiea pi calea di-nvitsatura, practicari-a pistiljei shi sh-li faca aradzli. 

Articlul 19 

Cafi un ari-ndreptu lalibertatea sh-mindueasca shi s-exprima, tsi luacatsa shi- 
ndreptul s-nu hiba cartit ti minduearea-Iji, ma shi-ndriptatea ca s-cafta, s-aproachi 
shi s-tinda informatsii shi idei cu cari tsi s-hiba instrumenti shi independent di 
sinurli. 

Articlul 20 

1 . Cafi un ari-ndreptu shi libertatea la fronima adunari shi uneari. 

2. Cana nu poati s-hiba pimtu zorlea s-pricada la vara asotsiatsii. 

Articlul 21 

1 . Cafi un ari-ndreptu s-ljea parti la condutsirea cu lucri publitsi tu statlu-a lui, 
direct ica prin liber aleptsaljei reprezentantsa. 

2. Cafi un ari-ndreptu pi baza egala s-intra tu slujba publica tu statlu-a lui. 

3. Vrearea-a miletljei easti baza-a puteariljei a statlui; vrearea aesta 
lipseashti s-hiba spusa la alidzerli perioditsi shi liberi cari va s-faca cu- 



ndreptui gheneral shi egal la votari, cu votarea secreta ica una protsedura 
adecvata cari u-asigura libertatea-a votariljei. 

Articlul 22 

Cafi un, ca membru-a sotsietatiljei, ari-ndreptu la asigurarea sotsiala shi-ndreptui 
sh-realizeadza-ndrepturi economitsi, sotsiali shi cultural! lipsiti la namuzea-a lui 
sh-ti libera developari-a personalitatiljei a lui, cu agiutolu-a statlui shi-a 
colaborariljei internatsionala, shi conform cu organizatsia shi institutsiili-a statlui a 
lui. 

Articlul 23 

1. Cafi un ari-ndreptupi lucru, la libera alidzeari la intrarea tu lucru, la- 
ndreapti shi buni conditsii ti lucrari shi la apurarea di nilucrari. 

2. Cafi un, fara cana alidzeari, ari-ndreptu la plata egala ti idviul lucru. 

3. Cafi un cari lucreadza ari-ndreptu la-ndreapta shi buna plata cari-a lui shi- 
a taifaljei a lui la asigura exiestentsii cari corespundi la namuzea 
umineasca shi cari, fu ca va s-lipseasca, va s-hiba completata cu altsa 
paradz di apurarea sotsiala. 

4. Cafi un ari-ndreptu s-fondeadza shi s-intra tu sindicat ti-apurea-a 
interesilora lui. 

Articlul 24 

Cafi un ari-ndreptu la discurmari shi njirari, inclusiv shi limitarea cu chifiri-a 
oaraljei ti lucru shi advili perioditsi cu plata. 

Articlul 25 

1 . Cafi un ari-ndreptu la un standard ti banatic cari Ij-asigura shi ghinistari, a 
lui shi-a taifaljei a lui, inclusiv harnearea, anvishtearea, casa, shi matrita-a 
iaturlui shi slujba sotsiala tsi-i lipsita, ma shi-ndreptuI la asigurari tu caz di 



armaneari fara lucru, langoari, niputeari, anvidueari, ausheatic shi altili 
cazuri di chireari-a paradzlor ti existentsii di tsircumstantsili independenti 
di vrearea-a lui. 
2. Dadili shi ficioriji au andreptui di una matrita spetsiala shi agiutor. Tuts 
ficioriji, faptsa tu caruna ica nafoara di ea s-harsescu di idvea apurari 
sotsiala. 

Articlul 26 

1 . Cafi un ari-ndreptui la-nvitsatura. Anvitsarea lipseashti s-hiba fara palteari, 
canai tu sculiili primari shi di calificari. Sculia primara easti obligatorii. 
Educatsia tecnica shi di calificari lipseashti s-hiba actsesibila ti tuts una 
turlii pi baza di atsea cum suntu cadari. 

2. Anvitsarea lipseashti s-hiba andreapta ti-nnplina developari-a 
personalitatiljei a omiui shi-nvartushearea-a tinjiseariljei a-ndrepturlor a 
omiui shi libertatsli fundamentali. Atsea lipseashti s-li agiuta acachisearea, 
aravdarea shi uspitsaljea anamisa di tuti miletsli, grupatsii di rasa shi pisti, 
ma shi activitatea-a Natsiunilor Uniti shi vigljearea-a irinjiljei. 

3. Parintsaiji lu-au andreptui cu prioritati ca s-la u-aleaga sculia-a ficiorlor a 
lor. 

Articlul 27 

1 . Cafi un ari-ndreptu liber s-ljea parti tu bana culturala-a comunitatiljei, sh-si 
harseasca pi arta shi s-ljea parti la developarea di shtiintsa shi la hairea tsi 
vini di-aclotsi. 

2. Cafi un ari-ndreptu la apurarea-a interesilor morali shi materiali cari es dit 
cafi una creatsii di shtiintsa, literara ica artistica-a curi creator easti el. 

Articlul 28 



Cafi un ari-ndreptu la progres sotsial shi internatsional tu cari andrepturii spusi tu 
aesta Declaratsii pot ta s-hiba realizati complet. 

Articlul 29 

1 . Cafi un ari obligatsiili-a lui fatsa di comunitatea cari mash ea Iji-asigura 
naintari libera shi completa-a personalitatiljei a lui. 

2. La realizarea-a-ndrepturlor shi-a libertatslor a lui cafi un poati s-hiba supus 
mash la atseali limitari cari suntu prividzuti cu nomlu cu scupolu ca s- 
asigura pricanushtearea lipsita shi tinjisearea-a-ndrepturlor shi-a 
libertatslor a alantor shi cu scoplu ti satisfatsirea-a andreaptilor caftari-a 
moralui, sistemlu public shi ghinistarea publica tu sotsietatea democratica. 

3. Aesti-ndrepturi shi libertats di cana turlii nu pot sa si realizeadza contra-a 
scopurlor shi-a printsipiilor a Natsiunilor Uniti. 

Articlul 30 

Nitsi una determinari dit aesta Declaratsii nu poati s-hiba tulmacita ca-ndreptui ti 
cafi un stat, grupa ica insu ta s-u faca cari tsi s-hiba activitati ica s-faca catsi s-va 
s-hiba lucru shutsata la calcarea-a-ndrepturlor shi-a libertatslor cari suntu bagati 
tu ea. 



